|  |  |  |  |
| --- | --- | --- | --- |
| Tantárgy neve: Rendszerváltások és a társadalmi folyamatok | | **Kódja: NMG\_NT154K5** | **Kreditszáma: 5** |
| A tanóra típusa[[1]](#footnote-1): szem és száma: 2 + 0 | | | |
| A számonkérés módja (koll./gyj./egyéb[[2]](#footnote-2)): kollokvium | | | |
| A tantárgy tantervi helye (hányadik félév)4 | | | |
| Előtanulmányi feltételek *(ha vannak)*: | | | |
| **Az oktatás nyelve: magyar, angol**  **Tanegység leírása:**  A kurzus célja az elitek rendszerváltáskori szerepének, a társadalom- és szociálpolitikának, a szociális ellátórendszerek átalakításának, a kirekesztés és a szegénység társadalmi jelenségeinek bemutatása és elemzése. A szociológiában léteznek olyan, az erőforrás-megoszlás mérésére megalkotott indikátorok, amelyek például a városi lakosság aránya, a gazdaság szerkezete, az oktatás színvonala stb. alapján jellemzik és osztályozzák az egyes országokban megtapasztalt társadalom-demokratizálási folyamatokat. Ez a megközelítés azonban amellett, hogy túl általános, nem képes megragadni a társadalmi jelenségek összetettségét, a rendszerváltás mindennapi tapasztalatait.  Az iparosítás évtizedei Nyugaton és Keleten is felfoghatóak voltak az „egyszerű modernitás” megteremtéseként, egy lineáris és egydimenziós racionalizációs folyamatként. A társadalmak látszólag mind több és több javat termeltek és teremtettek meg. Ulrich Beck szerint a „reflexív modernizáció” jelensége az ipari modernitás alapjainak átalakulását hozta magával. Megszületett a rizikó- más néven kockázati társadalom, és eltűnt az a képzet, hogy a társadalmi folyamatokat valamiféle célracionalitás hatja át. A társadalmi egyenlőtlenségek nemcsak fokozatosan erősödtek, hanem individualizálódtak is. A kirekesztés, a szegénység vagy a szegregáció jelenségei egyaránt meghatározó jellemzői a posztszocialista társadalmaknak. | | |
| **Kötelező olvasmányok:**  Beck, Ulrich: A kockázat-társadalom. Andorka Rudolf Társadalomtudományi Társaság–Századvég, Bp. 2003.  Castel, Robert: A szociális kérdés alakváltozásai. Kávé Kiadó, Bp., 1998.  Cox, Terry – Mason, Bob: Social and Economic Transformation in East Central Europe: Institutions, Property Relations and Social Interests. Cheltenham and Northampton, 1999.  Dahl, Robert A.: Miért összeegyeztethetetlen a demokrácia és a szabadpiac? Mozgó Világ 1992. 8. sz. 89–99.  Dahrendorf, Ralph: Reflections on the Revolutions in Europe, Random House, London, 1990.  Grabher, Gernot – Stark, David: A szervezett sokféleség – evolúcióelmélet, hálózatelemzés és a posztszocialista átalakulás. Közgazdasági Szemle. 1996.9. sz. 745–769.  Krausz Tamás (szerk.): Rendszerváltás és társadalomkritika. Budapest, Napvilág Kiadó, 1998. | | |
| **Tantárgy felelőse** (*név, beosztás, tud. fokozat*)**: Dr. Majtényi György** | | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**: Dr. Majtényi György** | | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)